Er krafa að verja tengla utanhúss með bilunarstraumsrofa ? Það er alltaf æskilegt að nota bilunarstraumsrofa sem viðbótarvörn , ekki síst á „ erfiðum “ stöðum eins og utandyra . Gr. 11.2 í rur gerir kröfu um að raflagnir í íbúðum , skólum , dagheimilum , hótelum , gististöðum og opinberum byggingum séu varðar með bilunarstraumsrofa ( 30mA ) . Það á að sjálfsögðu einnig við um tengla utanhúss sem eru hluti slíkra raflagna . Jafnframt kemur fram í gr. 412.5.3 í ÍST 200 : 2006 að tenglar utanhúss , 20A og minni , skuli varðir með bilunarstraumsrofa ( 30mA ) , einnig tenglar sem eru hluti raflagna annarra bygginga en tilgreindar eru að ofan . Í hlutum 7 og 8 í ÍST 200 : 2006 er að auki að finna ýmsar kröfur varðandi tengla og bilunarstraumsrofa á sérstökum stöðum .